Pļaviņu pilskalns

Pļaviņu pilskalns jeb Kaķkalns ir pilskalns Aizkraukles novada Klintaines pagastā.

Par Kāķa kalniem (lejasvācu valodā kāk — "kauna stabs") viduslaikos dēvēja soda vietas. Pirmās ziņas par pilskalnu šajā vietā 1990. gadā sniedzis vēsturnieks Gints Skutāns. Tajā pašā gadā pilskalnu detalizēti aprakstījis un uzmērījis arheologs Juris Urtāns.

 Lokalizācija 
Pilskalns atrodas autoceļa A6 labajā pusē ap 1 km. uz Z no Pļaviņām pie lielā šoseju krustojuma un tā relatīvais augstums ir pāri par 20 metriem. Kokiem apaugušā kalna augšdaļa ir noplacināta, un tās izmēri ir ap 25x30 m. Ap 3—4 metrus zem plakuma līmeņa visu kalnu ieloko līdz 5 m plata terase. Kalna ziemeļrietumu pusē piecus metrus zem pirmās terases izveidota vēl viena plaša terase un pilskalna mala nostāvināta. Pilskalna plakumā kultūrslānis ir 0,4 m biezs. Kultūrslānis konstatēts arī pilskalna nogāzes un dienvidaustrumu pakājē. Atrastās bezripas trauku lauskas un nocietinājumu veids varētu liecināt, ka Pļaviņu pilskalns attiecas uz pilskalnu izbūves agrākajiem laikiem un varētu būt apdzīvots m.ē. 1. g. tūkstotī.

 Foto galerija 

 Atsauces 

 Ārējās saites 
 Pļaviņu pilskalns

Kategorija:Pilskalni Vidzemē
Kategorija:Klintaines pagasts